الرّسالة هاذي تكتبت للكنيسة الّي في كولوسي عام 60 بعد الميلاد. بولس عرف الّي ثمّة معلّمين كذّابين في الكنيسة الّي في كولوسي يأكّدو على إنّو الواحد يلزمو يعبد
" حاجات روحيّة قويّة وعندها سلطة " باش يعرف الله ويخلص بالكامل. زيادة على هاذا، المعلّمين قالوا، الّي الواحد يلزمو يطيع عادات خاصّة كيف الطهارة ويلزمو يحافظ على قواعد صحيحة في ما يخص الماكلة وحاجات أخرى.
بولس يكتب ضد المعلّمين هاذوما ويواجههم بالرّسالة المسيحيّة الصحيحة. أهم حاجة جاوب بيها هي إنّو المسيح قادر باش يعطي الخلاص الكامل وإنّو الأفكار والأعمال هاذوما يبعّدوا عليه. الله خلق العالم ورجّعو ليه على طريق المسيح. ثمّة أمل للعالم باش يخلص على طريق المسيح آكاهو.